Rapport e proposta da liquidaziun dall'incumbensa Maissen

Preziau president dil parlament

Stimadas parlamentarias, stimai parlamentaris

Sebasond sin art. 31 digl uorden parlamentar dalla vischnaunca Ilanz/Glion (LIG 13.11) suttametta la suprastonza communala al parlament communal il suandont rapport e la proposta da liquidar l'incumbensa Maissen digl onn 2017.

Situaziun da partenza

Incumbensa Maissen

A caschun dalla sesida dils 22 da fevrer 2017 ha il parlament communal surdau l'incumbensa da Carmelia Maissen, la quala era vegnida inoltrada ils 30 da november 2016. L'incumbensa ei la suandonta:

Incumbensa (text original per tudestg)

Der Gemeindevorstand wird beauftragt, dem Parlament eine Leistungs- und Aufgabenüberprüfung vorzulegen mit Spar- und Restrukturierungsvorschlägen, welche alle Bereiche und Aufgaben der Gemeinde umfassen. Hierzu gehören auch eine Überprüfung der Arbeitsabläufe und eine Güterabwägung der Qualitätsstandards. lm Ergebnis ist die Vorlage derart auszuarbeiten, dass bis 2021 der Aufwand im Vergleich zur Rechnung 2015 kein Wachstum aufweist und aus dem Betrieb ein Selbstfinanzierungsanteil von mindestens 10 % erwirtschaftet wird. Die Überprüfung und Priorisierung der Investitionen nach strategischen Zielen soll derart erfolgen, dass der Bruttoverschuldungsanteil unter 100 % bleibt.

Motivaziun (text original per tudestg)

Die vom Gemeindevorstand vorgelegte Finanzplanung 2018 bis 2021 sowie die entsprechenden Finanzkennzahlen sprechen eine deutliche Sprache. Ohne einschneidende Massnahmen gerät der Finanzhaushalt der Gemeinde mittelfristig in Schieflage und die Handlungsfähigkeit für die Zukunft wird stark eingeschränkt. Der Anspruch an eine nachhaltige Finanzplanung ist es, dass unser heutiges Tun der nächsten Generation denselben Handlungsspielraum lässt. Mit einer Investitionstätigkeit, die innert weniger Jahre die Verschuldung auf einen Bruttoverschuldungsanteil von 140 % ansteigen lässt (Stand 2015: 50 %), betreiben wir keinen nachhaltigen Umgang mit unseren Ressourcen. Die vorgeschlagene Erhöhung der Einkommens- und Liegenschaftssteuer reicht nicht aus, um eine gesunde Finanzkraft zu erreichen. Der Aufbau der neuen Gemeinde hat viel Ressourcen gebraucht und war für die Beteiligten ein arbeitsintensiver Prozess. Vieles war im Voraus nicht absehbar und die einstige Arbeits- wie Finanzplanung beruhte auf Annahmen, die sich im Nachhinein nicht alle als zutreffend erwiesen haben. Zudem haben externe Faktoren wie die Auswirkungen des neuen kantonalen Schulgesetzes, die Entwicklung im Kindes- und Erwachsenenschutzbereich, die neue Spital- und Pflegefinanzierung sowie die Finanzausgleichsreform den Aufwand zusätzlich erhöht. Nun, nach drei Jahren seit der Fusion, sind neue Erfahrungen und Erkenntnisse vorhanden, die es für eine vertiefte Evaluierung von Spar- und Optimierungspotenzialen zu nutzen gilt. Auch sollte nun absehbar sein, wann und wo die heute noch nicht wirkenden Synergien der Fusion greifen werden. In diesem Sinn soll die Leistungs- und Aufgabenüberprüfung dazu beitragen, dass die Gemeinde langfristig nachhaltig zum Wohl ihrer Bevölkerung wirken kann. Der Beizug externer Fachpersonen sowie des Amts für Gemeinden in die Erarbeitung der Vorlage sei empfohlen, ebenso die Begleitung durch eine parlamentarische Kommission.

Tractament el parlament communal

A caschun dalla sesida dils 6 da fevrer 2019 ei vegniu presentau al parlament communal il rapport e la proposta dalla suprastonza communala «verificaziun dallas incumbensas communalas» (datada dils 15 da schaner 2019) per ademplir l'incumbensa Maissen. Il parlament ha decidiu ils 6 da fevrer 2019 da renviar il rapport e la proposta dalla suprastonza communala per ademplir l'incumbensa Maissen. Dapi lu ei l'incumbensa pendenta.

Extract da protocol dalla sesida dil parlament communal dils 6 da fevrer 2019:

Directivas dalla politica da finanzas

L'incumbensa Maissen pretenda da realisar entochen il 2021 las suandontas treis directivas dalla politica da finanzas:

negina carschientscha dallas expensas totalas cumparegliau cun il quen 2015

grad dall'atgna finanziaziun da varga 10 %

grad da debitaziun brutta da sut 100 %

Dapi l'inoltraziun dall'incumbensa ein ils indicaturs da finanzas dalla vischnaunca Ilanz/Glion da biars onns avon maun ussa. Sco la suandonta resumaziun digl uffeci da vischnauncas Grischun muossa, ein las directivas dalla politica da finanzas dall'incumbensa Maissen vegnidas risguardadas duront ils onns 2018 entochen 2022 per gronda part. Ina limitaziun dils cuosts totals egl import total dil quen 2015 ei buca pusseivla. Ils motivs ein l'augmentaziun dils cuosts caschunai dalla carischia, la surprendida da cuosts prescretta dalla lescha, amortisaziuns pervia d'investiziuns carschidas, etc.

Mesiras realisadas

Dapi ch'il rapport e la proposta per ademplir l'incumbensa Maissen «verificaziun dallas incumbensas communalas» ein vegni renviai ei bia semidau. Numerus process da lavur ein vegni examinai ed ins ha decidiu optimaziuns. Cheu sutvart vegnan entginas dallas mesiras pridas menziunadas exemplaricamein. L'enumeraziun ei buca cumpleta.

Verificaziun dall'organisaziun communala

Cun l'incumbensa Duff concernent l'examinaziun dall'organisaziun dalla vischnaunca dils 30 da november 2016 ei la suprastonza communala vegnida incumbensada da presentar in rapport che muossa las experientschas ch'ein vegnidas fatgas cun l'organisaziun dalla vischnaunca, il model directiv ed igl uorden da cumpetenzas. En special duevan ils avantatgs e disavantatgs ord vesta politic-strategica vegnir mussai sco era cumparegliaziuns cun models directivs alternativs vegnir fatgs. Ina studia corrispundenta ei vegnida elaborada igl onn 2017 dalla STE (HTW) Cuera e discutada alla sesida dils 11 d'avrel 2018 el parlament communal.

La primavera 2019 ei la suprastonza communala s'occupada en dus luvratoris cun la reorganisaziun dalla suprastonza e cun las damondas che stattan en connex cun quella (delegaziun d'incumbensas). Ils luvratoris ein vegni menai da dr. Reto G. Löpfe, consulent independent. Il november 2019 ha la suprastonza communala incumbensau dr. Reto G. Löpfe da far in'analisa d'organisaziun per l'administraziun communala. Las enconuschientschas essenzialas dall'analisa han menau alla reorganisaziun dalla partiziun infrastructura (repartiziun en menaschis communals ed ella partiziun planisaziun e construcziun) per migliurar differents process e han furniu la basa per in meglier management da process e da projects sco era per la direcziun dall'organisaziun.

Ils 18 da zercladur 2023 ha la cuminonza da votantas e votants all'urna approbau l'iniziativa per la revisiun totala dalla constituziun communala. La finamira dalla revisiun totala ei l'examinaziun e l'adattaziun dallas structuras communalas. En vesta alla revisiun presenta dalla constituziun eis ei aschia buca necessari da surluvrar resp. actualisar il rapport digl onn 2019 per ademplir l'incumbensa Maissen en quei punct.

Reorganisaziun partiziun infrastructura

La partiziun infrastructura ei vegnida structurada da niev igl 1. d'uost 2021. Ord la partiziun fetg gronda cun fetg biars posts da survetsch ein duas partiziuns vegnidas scaffidas, la partiziun planisaziun e construcziun cun ils posts da survetsch uffeci da baghegiar, construcziun bassa, immobilias e planisaziun sco era la partiziun menaschis communals cun ils posts da survetsch menaschis tecnics (bogn aviert/luvrers communals/aua piarsa), provediment d'aua, menaschi forestal e gruppa da pedels. Grazia a quella reorganisaziun dallas partiziuns han ins saviu rectificar las structuras e scursanir las vias da survetsch. Aschia ein ils process e la lavur daventai pli efficients.

Examinaziun dil menaschi forestal dalla vischnaunca Ilanz/Glion

Sco reacziun sin l'incumbensa Gabriel ei la reorganisaziun dil menaschi forestal vegnida iniziada. Sper la reorganisaziun dil menaschi forestal ha ei dau ina midada dil menader dil menaschi forestal, ina reorganisaziun che pertucca l'entira vischnaunca ei vegnida instradada e la cuminonza da maschinas forestalas Foppa ei vegnida organisada da niev. La summa da tut quellas mesiras ha procurau per ina megliera situaziun dil menaschi. Il rapport da controlling dalla Hauenstein Ackermann Ingenieure und Berater GmbH dils 16 da mars 2023, screts per incumbensa digl uffeci d'uaul e prighels dalla natira dil Grischun (AWN), constatescha ch'ins hagi registrau el menaschi forestal ils davos onns in svilup che hagi procurau per in gudogn ella contabilitad da menaschi e da finanzas. Sebasond sin las enconuschientschas grazia a quei rapport ha il parlament communal liquidau l'incumbensa Gabriel a caschun dalla sesida dils 21 da zercladur 2023.

Reorganisaziun scola

Era el sectur dalla scola ein mesiras da reorganisaziun vegnidas decididas e realisadas. Il scalem superiur da Rueun ei vegnius dislocaus a Glion sin igl onn da scola 2019/2020. Il pensum da lavur dil meinascola ei vegnius reducius. L'efficienza dils cuosts dils transports da scola e las spartiziuns da classas ein vegnidas examinadas.

Reorganisaziun el sectur da finanzas

El sectur da finanzas eis ei vegniu concludiu d'installar ina cumissiun da finanzas per predeliberar il preventiv. Avon la sesida da preventiv dil parlament communal examinescha e discutescha ella il preventiv cun la suprastonza e la direcziun communala e fa propostas per mauns dil parlament. Cun ella ei ina verificaziun detagliada dallas expensas ed investiziuns budgetadas garantida. Ultra da quei vegnan explicaziuns detagliadas davart il preventiv fatgas, ed igl ei vegniu introduciu il plan da finanzas quen d'investiziun cun in rapport explicativ.

Creaziun da basas legalas ed ulteriuras basas

Ins ha creau las basas legalas per la regulaziun unitara dallas taxas (p.ex. taxas d'aua, manteniment ovras da meglieraziun, dismessa da rumien, carrar sin vias da funs). Plinavon ein basas per planisar las expensas (p.ex. program da construcziun da vias, program da contrucziun da plazzas da giug per affons) vegnidas creadas. Cun differentas instituziuns ein cunvegnas da prestaziun vegnidas fatgas che duein garantir in'utilisaziun efficienta dils mieds finanzials mess a disposiziun. Denter auter ei vegniu fatg ina tala cun la Surselva Turissem SA. Ulteriuras cunvegnas da prestaziun existan cun il Museum Regiunal Surselva, cun la ludoteca, cun la SanaSurselva, cun la Spitex Foppa, cun la casa da vegls e da tgira La Pumera e cun la Regiun Surselva per il svilup regiunal.

La realisaziun dalla strategia d'immobilias ei vegnida iniziada

Ils 24 da schaner 2024 ei la suprastonza communala seradunada ad ina sesida extraordinaria per discutar davart la situaziun finanziala dalla vischnaunca ed opziuns d'agir. En quei connex ha ella denter auter definiu ina clara finamira per il sectur d'immobilias. La strategia d'immobilias, concludida igl onn 2021, sto vegnir adattada e realisada. Tenor la strategia d'immobilias ei la vischnaunca Ilanz/Glion proprietaria da rodund 300 edifecis. Vitier vegnan differentas parcellas buca surbaghegiadas el territori da habitar e d'agricultura. Bia baghetgs ston vegnir sanai e procuran era buca ni strusch per entradas. Ils cuosts da manteniment per quels edifecis ein perencunter aults. Perquei sto vegnir sclariu tgei edifecis che san eventualmein vegnir vendi ni surdai per in svilup a persunas privatas el dretg da baghegiar. La finamira dallas mesiras strategicas sto esser da procurar per liquiditad a cuorta tochen a media vesta per saver realisar projects impurtonts ch'ein vegni planisai. L'incarica corrispundenta ei vegnida surdada alla partiziun planisaziun e construcziun. Ella ei vidlunder d'elavurar la basa da decisiun corrispundenta.

Svilup strategic

Sut la direcziun dalla sviluppadra communala Doris Neuhäusler han ins realisau duront igl onn 2023 in gi da strategia cun luvratoris da successiun. Priu part han la suprastonza communala e la direcziun. La finamira dils gis da lavur da strategia era l'elaboraziun d'in coc strategic communal per la planisaziun dalla legislatura. Gia per la legislatura actuala eran ils camps d'agir strategicamein relevants dalla vischnaunca Ilanz/Glion vegni defini e las resursas ch'ein avon maun (persunalmein, finanzialmein) repartgidas. Tenor proposta dalla sviluppadra communala duei il process da strategia vegnir cuntinuaus cun l'elaboraziun d'ina visiun, d'ina missiun e d'in concept directiv.

Proposta

Per ils motivs presentai cheusura ei la suprastonza communala dil meini ch'ils puncts centrals dall'incumbensa Maissen ein vegni realisai. Ella propona perquei al parlament communal da liquidar l'incumbensa Maissen.

La suprastonza communala propona al parlament communal:

da prender per enconuschientscha il rapport;

da liquidar l'incumbensa Maissen.

	Ilanz/Glion, ils 26 da mars 2024	Suprastonza communala Ilanz/Glion

2

1